El dispositiu de Policia de Platges de Sagunt reforça les mesures de seguretat este estiu
26 de juny 2020

![Imagen 1](/media/ebvgrmgb/49-entrega-de-la-bandera-qualitur-de-turisme-y-presentacion-del-dispositivo-de-seguridad-94-_cuerpo.jpg)![Imagen 2](/media/issp5ecv/49-entrega-de-la-bandera-qualitur-de-turisme-y-presentacion-del-dispositivo-de-seguridad-150-_cuerpo.jpg)

El dispositiu de Policia de Platges de Sagunt d’este estiu s'ha reforçat. Esta decisió es deu a millorar el servici ja establit durant l'època estival que cobrirà les necessitats específiques derivades per la covid-19.

En total, 8 agents, 2 oficials i 1 inspector ja vetlen per la seguretat a les platges de Sagunt, tant en la del Port de Sagunt com en Almardà, Corint i Malva-rosa, realitzant patrulles a peu i en quad tant per l'arena com pel passeig marítim, i prestant servici en la reguarda. Les labors que duen a terme són de control d'accessos, de col·laboració amb els servicis de Salvament i Socorrisme, de seguretat ciutadana en platges, d'atenció i informació a la ciutadania, així com trànsit i intervencions en accidents dins de la zona d'influència.

![](/media/33zlvz00/49-entrega-de-la-bandera-qualitur-de-turisme-y-presentacion-del-dispositivo-de-seguridad-93-_cuerpo.jpg)  
  

En relació a les mesures de prevenció i control en platges relacionades amb la covid-19, es distingixen entre internes i externes. Les internes són les que corresponen a les mesures de protecció unipersonals amb la utilització d’epis; i les externes consten de vigilància especial de mesures de distanciament social, d'accessos i eixides, així com de control d'aforaments, prenent les mesures adequades segons les necessitats de cada moment. A més, en la reguarda s'han instal·lat mampares de protecció, gel hidroalcohòlic i cartells informatius.

La regidora de Policia Local, Natalia Antonino, ha assegurat que enguany «**davant la situació de la covid-19 hem reforçat més que mai este servici, que porta prestant-se durant més de 20 anys i entenem que havia de ser un servici que es reforçarà tant interiorment a les nostres platges com en l'exterior en el control d'accessos**», ja que ha destacat que «**tota eina és poca perquè tant turistes com ciutadans se senten segurs dins de la nostra ciutat**».

A més, el cos local actualitzarà tots els dies com en anys anteriors, informació en temps real sobre les banderes que onegen a la nostra platges a cada moment, amb indicació de l'estat el temps a través d’Aemet, a través del Facebook i del Twitter de la Policia Local de Sagunt.​

![](/media/zzvhdvl5/49-entrega-de-la-bandera-qualitur-de-turisme-y-presentacion-del-dispositivo-de-seguridad-38-_cuerpo.jpg)  
![](/media/bsjgntev/49-entrega-de-la-bandera-qualitur-de-turisme-y-presentacion-del-dispositivo-de-seguridad-110-_cuerpo.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/el-dispositiu-de-policia-de-platges-de-sagunt-reforca-les-mesures-de-seguretat-este-estiu/ "Facebook")
*   [](http://twitter.com/share?url=https://aytosagunto.es/va/actualitat/el-dispositiu-de-policia-de-platges-de-sagunt-reforca-les-mesures-de-seguretat-este-estiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-dispositiu-de-policia-de-platges-de-sagunt-reforca-les-mesures-de-seguretat-este-estiu/ "Linked In")
*   [](mailto:?body=https://aytosagunto.es/va/actualitat/el-dispositiu-de-policia-de-platges-de-sagunt-reforca-les-mesures-de-seguretat-este-estiu/)